9 6 C. PLINH HIST. NAT. LIB. XIX. 



ut ferunt. Ipsa altitudinis pedum xx, crassitudinis quam 

 circumplecti nemo possit. In simili gnre habebitur et 

 cannabis. Necnon et carnosa aliqua appellabimus , ut 

 spongias in humore pratorum enascentes. Fungorum 

 enim callum , in ligni arborumque natura diximus , et 

 alio gnre tuberum paulo ante. 



Quae cartilaginei generis : cucumeres : pepones. 



XXIII. 5. Cartilaginei generis , extraque terram est 

 cucumis, mira voluptate Tiberio principi expetitus. Nullo 

 quippe non die contigit ei , pensiles eorum hortos pro- 

 moventibus in solem rtis olitoribus : rursusque hiber- 

 nis diebus intra specularium munimenta revocantibus. 

 Quin lact mulso semine eorum biduo macerato , apud 

 antiquos Graeciae auctores scriptum est seri oportere, ut 

 dulciores fiant. Crescunt qua coguntur forma. In Italia 

 virides , et quam minimi : in provinciis quam maximi : 

 et cerini , aut nigri. Placent copiosissimi Africae, gran- 

 dissimi Msiae : quum magnitudine excessere , pepones 

 vocantur. Vivunt hausti in stomacho in posterum diem , 

 nec perfici queunt in cibis , non insalubres tamen plu- 

 rimum. Natura oleum odere mire : nec minus aquas 



